Rannakaitsepatarei nr 316

Rannakaitsepatarei nr 316 (vene keeles 316-я отдельная береговая артиллерийская батарея СУС БОБР) oli Hiiumaal Tahkuna poolsaarel Kukerabas paiknenud Punalipulise Balti laevastiku Tallinna mereväebaasi Läänemere rannikukaitsesüsteemi Põhja kaitsesektorisse kuulunud rannakaitsepatarei. Patarei ehitati 1941. aastal. Rannakaitsepatarei varemed asuvad Hiiu maakonnas Hiiumaa valla Lehtma küla lähedal. Balti laevastiku Läänemere rajooni rannakaitse teostas Balti laevastiku mereväebaaside (sh Tallinna mereväebaas) kaitset maismaal Lätist kuni Kroonlinnani. Rannakaitsepatarei nr 316 (316-ая отдельная береговая артиллерийская батарея БОБР КБФ) koosnes juhtimiskeskusest, mis oli nihutatud ette rannikule ja kahest soomustornist, mis asetsesid üksteisest 400 meetri kaugusel. Patareipositsioonid olid ehitatud raudbetoonist ning ulatusid 10–12 meetri sügavusele maapinda. Pealmise betoonkatte paksus oli 3 meetrit, maa-aluseid korruseid oli kummaski kolm: maasisene torni põhi ulatub ligikaudu 7 meetri sügavusele. Kummaski suurtükitornis asus kahesuurtükiline suurtükikompleks MB-2-180. Patareide 180/57 suurtükid Б-1-П olid valmistatud aastatel 1937–1939 Leningradi sõjatehases Bolševik (endine Obuhhovi tehas). Sümbolite (2хII-180/57) tähendus kahuripatarei nimes: 2хII – kahurite arv patareis. Kokku oli rannakaitsepatareis nr 316 («батарея Лехтма») 4 suurtükki, kahes suurtükitornis ../180 – kahurite kaliiber tollides/millimeetrites 57 – suurtükitoru pikkus kaliibrites Suurtükkide laskekaugus oli 45 km (200 kaabeltaud). Rannakaitsepatarei nr 316 koosseisus olid: komandopunkt, läänepoolne suurtükitorn, (59° 4′ 28″ N, 22° 37′ 1″ E) idapoolne suurtükitorn, vaatlus- ja tulejuhtimistornid majandushooned. Patarei isikkoosseis oli Punaarmee isikkoosseisu normi 014/812 kohaselt 329 sõjaväelast (17 ohvitseri, 75 allohvitseri, 237 punalaevastiklast) 014/106-Б kohaselt 306 sõjaväelast. Suurtükipatarei komandör oli kapten Aleksei Nikiforov (Алексей Александрович Никифоров). Rannakaitsepatareisid teenindavaid rajatisi on Kukerabas olnud kolm: katlamaja, elektrijaama alusplatvorm ja kivipurusti alus; peale nende dossid patarei tagala ja tiibade kaitseks. Mere poole Lõimandi nina luiteharja sisse oli ehitatud massiivne kahekorruseline juhtimiskeskus, mille lae paksus küündib 3,5 meetrini. Juhtimiskeskuse lael on periskoobi ja samas kõrval ka kaugusmõõdiku soomustorn. 500 ruutmeetri suuruses keskuses paiknes 36 eri otstarbega ruumi. Rannakaitsepatarei nr 316 kaitseks asusid õhukaitsesuurtükkide patareid Mudastes, teine Lehtma külas Sihisuus: õhutõrjepatarei nr 507 ja nr 508, patareides oli neli 76,2 mm suurtükki (1931. aasta mudel). Hiiumaal asusid veel Põhja kaitsesektorisse kuulunud rannakaitsepatareid: nr 149, nr 42, nr 44, nr 26 ja nr 12. Sarnaseid rannakaitsepatareisid kahesuurtükilise suurtükikompleksiga MB-2-180 ehitati ka Saaremaale Sõrve säärde (Rannakaitsepatarei nr 315 ja Osmussaarel (nr 314). Rannakaitsepatarei nr 315, Rannakaitsepatarei nr 314 Rannakaitsepatarei nr 317 Peeter Suure merekindlus Teise Maailmasõja kindlustuse kahuritorn varjendiga 2 kultuurimälestiste riiklikus registris Teise Maailmasõja kindlustuse kahuritorn varjendiga 2 kultuurimälestiste riiklikus registris Urmas Selirand, Hiiumaa kui soomustatud sõjalaev, Eesti Loodus, 2006/10 Teise maailmasõja kindlustuse kahuritorn varjendiga 2